Shirley Basseyová

Dame Shirley Veronica Bassey, DBE (* 8. január 1937, Cardiff, Wales, Spojené kráľovstvo) je waleská speváčka.

Svoju profesionálnu kariéru začala v roku 1953, kedy spievala vo varietnom predstavení Memories of Jolson. Svoj prvý album nazvaný Born to Sing the Blues vydala v roku 1957 na značke Philips Records, nasledovalo viac než tridsať ďalších albumov. Nahrala titulné piesne pre tri filmy o Jamesovi Bondovi, konkrétne Goldfinger (1964), Diamanty sú večné (1971) a Moonraker (1979). 

V januári 1959 sa stala prvou waleskou umeleckou osobnosťou so singlom na 1. mieste britskej Top 10.

V roku 1977 získala Brit Award ako najlepšia britská speváčka za posledných 25 rokov. Je tiež označovaná ako „jedna z najpopulárnejších britských speváčok druhej polovice 20. storočia“.

V roku 1999 získala Rad britského impéria.

Referencie

Iné projekty

Externé odkazy 
 Oficiálna stránka
 Shirley Bassey na Allmusic

Zdroj 

Waleské popové speváčky
Držitelia Radu britského impéria
Držitelia ceny Brit Award
Waleské osobnosti nigérijského pôvodu
Osobnosti z Cardiffu